<classify> WAKALA wa Huduma za Misitu nchini TFS imeunda timu ya utafi ti wa wataalamu wakiwemo kutoka Chuo Kikuu cha KilimoSUA, kuchunguza kwa kina ugonjwa unaoshambulia na kunyausha miti ya kupandwa mkoani Rukwa na kuwasababishia hasara kubwa wenye mashamba ya miti.Ofisa Mtendaji Mkuu wa TFS, Profesa Silayo Dos Santos alibainisha hayo juzi wakati akizungumza na gazeti hili. Alithibitisha kuwa bado ugonjwa huo unaoshambulia miti iliyopandwa mkoani humo, haujajulikana.TFS tumeshaunda timu ya utafiti ya wataalamu kutoka TFS, TAFORI Tanzania Forestry Research Institute, Chuo Kikuu cha Kilimo SUA na Tropical Forestry Research InstituteTIPRI kufanya uchunguzi kwa haraka iwezekanavyo alieleza.Hata hivyo, hakueleza ni lini wataalamu hao watawasili mkoani Rukwa, kufanya utafiti wao ili kubaini ugonjwa unaonyausha miti hiyo, iliyopandwa na kutafutia ufumbuzi wa changamoto hiyo.Awali Jaji mstaafu Peter Chocha ambaye pia ni mwanaharakati wa mazingira, alieleza hofu yake ya hatari ya Mkoa wa Rukwa kugeuka kuwa jangwa, kutokana na miti mingi iliyopandwa mkoani humo kushambuliwa na ugonjwa, am- bao bado haujajulikana kitaalamu na kusababisha miti kunyauka na kufa.Alieleza hayo, alipokuwa akichangia katika katika kikao cha kupitia na kuboresha kazi wa utunzaji wa mazingira mkoani Rukwa, kilichoandaliwa na shirika lisilo la kiserikali la mazingira la Rukwa Environmental Management Society REMSO.Kwa mujibu wa Mratibu na Mfuatiliaji wa Shirika lisilo la kiserikali la Wanasheria,Watetezi wa Mazingira kwa Vitendo LEAT,Grace Shio alilieleza gazeti hili kuwa kikao hicho kilichofunguliwa na Katibu Tawala Mkoa wa Rukwa, Bernard Makali kimeratibiwa na kudhaminiwa na mradi wa Jumuiko la Pamoja, Suluhisho la PamojaJUPASUPA kupitia LEAT.Kila mahali miti iliyopandwa yenye umri wa miaka sita imenyaushwa baada ya kushambuliwa na ugonjwa ambao kitaalamu bado haujajulikana, nimetembelea vijiji vingi vikiwemo Msanzi, Mtai , Mwimbi na Ulinji athari ni kubwa sana. Nimeshawasiliana na Mtendaji Mkuu wa TFS Profesa Dos Santos nikamweleza changamoto hii ambayo inatishia mkoa wa Rukwa kuwa jangwa, pia imewasababishia wenye mashamba ya miti hasara,alisisitiza .  <topic>: kitaifa 